**USMERNENIE K REALIZÁCII OKRESNÝCH KÔL  
SÚŤAŽE Poznaj slovenskú reč**

**školský rok 2024/2025**

Národný inštitút vzdelávania a mládeže (ďalej NIVaM), gestor súťaže ***Poznaj slovenskú reč***, vydáva nasledujúce usmernenie k príprave a realizácii okresných kôl v zmysle platného organizačného poriadku súťaže.

***Termín zapísania bodov zo školského kola***

Účastníkom súťažeje možné zapísať výsledok ***do 15. 02. 2025.*** Zapisuje sa výsledný počet bodov a dosiahnuté pásmo v súlade s obsahovou náplňou súťaže (<https://nivam.sk/wp-content/uploads/2024/01/Obsahova_napln_PSR_od_sk_rok_2022_2023.pdf>).

Body do administračného systému EduPage v školskom kole zapisuje poverený učiteľ***.***

**Po termíne (15. 02. 2025) nebude možné body zo školského kola zapisovať ani upravovať.**

***Organizátor okresného kola***

Organizátora **poverí** a **dátum** konania okresného kola súťaže **určí** príslušný **regionálny úrad školskej správy** (RÚŠS).

***Pozvánka*** na okresné kolo:

Na okresné kolo budú v EduPage zverejnené **elektronické** pozvánky.

***Registrácia do okresného kola: od 16. 02. 2025 v EduPage***

***Súťažné úlohy***

**Vypracovanie súťažných úloh** pre jednotlivé kategórieokresných kôl v súlade s obsahovou náplňou ([Obsahova\_napln\_PSR\_od\_sk\_rok\_2022\_2023.pdf](https://nivam.sk/wp-content/uploads/2024/01/Obsahova_napln_PSR_od_sk_rok_2022_2023.pdf)) **zabezpečí** **organizátor**.

***Termín konania*** okresného kola: **od 25. 02. 2025** **najneskôr do 25. 03. 2025**

V okresoch, v ktorých je **menej základných škôl a gymnázií s VJM s osemročným vzdelávacím programom** s vyučovacím jazykom maďarským, sa **spoločne** organizujú **okresné kolá**.

Okresné kolá pre **1. a 2. kategóriu** sa uskutočnia pre nižšie uvedené okresy nasledovne:

* žiaci zo ZŠ z okresov Košice I., Rožňava a Košice – okolie,
* žiaci zo ZŠ z okresov Trebišov a Michalovce,
* žiaci zo ZŠ z okresov Šaľa, Nitra a Levice,
* žiaci zo ZŠ z okresov Veľký Krtíš a Lučenec,
* žiaci zo ZŠ z okresov Rimavská Sobota a Revúca.

Okresy **Dunajská Streda, Galanta, Komárno a Nové Zámky** organizujú **okresné kolo len pre žiakov vlastného okresu.**

***Poznámka***

Pre žiakov súťažiacich **v 1. a 2. kategórii z Bratislavy I. a II.** a **z okresu Senec** sa okresné kolo organizuje v čase konania krajského kola dňa 14. 04. 2025 v súlade s usmernením k realizácii krajských kôl súťaže.

V**Trnavskom** a **Nitrianskom kraji** sa organizujú **okresné kolá** pre **3. kategóriu** nasledovne:

* **okresy Dunajská Streda, Galanta, Komárno a Nové Zámky** organizujú **okresné kolo len pre žiakov vlastného okresu**,
* pre žiakov zo stredných škôl **okresov Šaľa, Nitra a Levice** sa okresné kolo organizuje**spoločne**.

***Poznámka***

IV. kategória nemá okresné kolá.

***Dokumenty*** *a* ***formuláre*** súťaže sú **záväzné pre všetky postupové kolá a kategórie** a sú **zverejnené** na webovom sídle <https://nivam.sk/olympiady-a-sutaze/poznaj-slovensku-rec/>.

***Organizačná forma súťaže***

V školskom roku 2024/2025 sa okresné kolá súťaže realizujú **prezenčnou formou** **v zmysle platného organizačného poriadku súťaže** (č. 2017-12674/39423:2-10IO).

***Hodnotenie súťažiacich***: realizuje sapodľa kritérií **obsahovej náplne** (<https://nivam.sk/wp-content/uploads/2024/01/Obsahova_napln_PSR_od_sk_rok_2022_2023.pdf>).

**Hodnotiace formuláre** sa nachádzajú na <https://nivam.sk/olympiady-a-sutaze/poznaj-slovensku-rec/>. Hodnotiace tabuľky pre členov odborných porôt jednotlivých kategórií sú dostupné na:

[formular\_hodnotiace-tabulky\_1kategoria.doc](https://view.officeapps.live.com/op/view.aspx?src=https%3A%2F%2Fnivam.sk%2Fwp-content%2Fuploads%2F2024%2F01%2Fformular_hodnotiace-tabulky_1kategoria.doc&wdOrigin=BROWSELINK),

[formular\_hodnotiace-tabulky\_2kategoria.doc](https://view.officeapps.live.com/op/view.aspx?src=https%3A%2F%2Fnivam.sk%2Fwp-content%2Fuploads%2F2024%2F01%2Fformular_hodnotiace-tabulky_2kategoria.doc&wdOrigin=BROWSELINK),

[formular\_hodnotiaca-tabulka\_3kategoria.doc](https://view.officeapps.live.com/op/view.aspx?src=https%3A%2F%2Fnivam.sk%2Fwp-content%2Fuploads%2F2024%2F01%2Fformular_hodnotiaca-tabulka_3kategoria.doc&wdOrigin=BROWSELINK).

Na bodovom hodnotení súťažiacich sa odborné poroty musia zhodnúť tak, aby **na každom mieste** sa umiestnil **len jeden súťažiaci**.

***Úlohy predsedu odbornej poroty a/alebo organizátora po ukončení okresného kola súťaže***

***Zápis hodnotenia do EduPage***

V okresnom kole organizátor/člen komisie (s prístupom do administračného systému) zapisuje výsledný počet bodov a dosiahnuté pásmo všetkých súťažiacich.

**Zápis treba realizovať do 28. 03. 2025**.Po tomto dátume už nebude možné body zapisovať ani upravovať.

***Zverejnenie výsledkovej listiny v EduPage***

Do krajského kola z každej kategórie postupujú 3 súťažiaci na prvých miestach s najvyšším bodovým hodnotením. Na postup nie je podmienka dosiahnuť (zlaté, strieborné alebo bronzové) pásmo.

***Správa o priebehu a výsledkoch okresného kola*** – vypracuje predseda okresnej odbornej komisie v spolupráci s organizátorom na základe vyhodnotení predsedov odborných porôt jednotlivých kategórií.

**Organizátor pošle** vypracovanú správu o priebehu okresného kola súťaže **najneskôr do 5 pracovných dní** po uskutočnení okresného kola **príslušnému regionálnemu úradu školskej správy**, resp. **organizátorovi krajského kola** **súťaže** podľa pokynov regionálneho úradu školskej správy v súlade s týmto usmernením.

***Informácie k súťaži****:* [Poznaj slovenskú reč – Národný inštitút vzdelávania a mládeže](https://nivam.sk/olympiady-a-sutaze/poznaj-slovensku-rec/)

**Organizačné zabezpečenie súťaže:**

Mgr. Ján Josko

[jan.josko@nivam.sk](mailto:jan.josko@nivam.sk)

+421 948 252 543

NIVaM

Oddelenie podpory nadaných a talentovaných detí a mládeže Odboru podpory neformálneho vzdelávania

Hálova 6, 851 01 Bratislava

**Obsahovo-metodické zabezpečenie:**

PaedDr. Anita Halászová

[Anita.Halaszova@nivam.sk](mailto:Anita.Halaszova@nivam.sk)

+421 914 321 740

NIVaM

Oddelenie vzdelávania národnostných menšín Odboru podpory formálneho vzdelávania

Pluhová 8, 831 03 Bratislava